H O T Ă R Â R E

**privind aprobarea** **participării Județului Cluj în cadrul Proiectului**

**„Asigurarea infrastructurii pentru transportul verde în Comuna Unguraș, Județul Cluj - realizarea de piste pentru biciclete la nivel local*”***

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 134 din 23.06.2022 privind aprobarea participării Județului Cluj în cadrul Proiectului „Asigurarea infrastructurii pentru transportul verde în Comuna Unguraș, Județul Cluj - realizarea de piste pentru biciclete la nivel local”*,*propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 25472/23.06.2022 ; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 25473 /23.06.2022 şi de Avizul cu nr. 25472 din 23.06.2022 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, republicată;

În conformitate cu dispozițiile:

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României;
* art. 89 alin. (8) şi ale art. 173 alin. (1) lit. b), d) și e), alin. (5) lit. o) - q), alin. (6) lit. c) și alin. (7) lit. c) din Ordonanţa de urgenţă nr. 57/2019 privind Codul administrativ, cu modificările și completările ulterioare;
* art. 1.166 - 1.167, ale art. 1.178 - 1.179, art. 1.240 - 1.243, ale art. 1.270 - 1.271, ale art. 1.276 și ale art. 1.280 - 1.281 din Legea privind Codul civil nr. 287/2009, republicată, cu modificările şi completările ulterioare;
* art. 5 alin.(3), ale art. 23 și ale art. 34 - 35 din Legea privind finanțele publice locale nr. 273/2006, cu modificările și completările ulterioare;
* art. 21, ale art. 22 alin. (1)-(2), ale art. 24^1 lit. c), ale art. 25 alin. (2), ale art. 27^1 alin. (1) lit. a) și b), ale art. 36 alin. (12) lit. a) și e) și ale art. 51 alin. (1) din Legea privind amenajarea teritoriului şi urbanismul nr. 350/2001, cu modificările și completările ulterioare;
* Ordonanței de urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;
* Hotărârii Guvernului nr. 209/2022pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;
* Hotărârii Guvernului nr. 877/2018 privind adoptarea Strategiei naţionale pentru dezvoltarea durabilă a României 2030;
* Ordinului Ministrului Dezvoltării, Lucrărilor Publice și Administrației nr. 999/2022 pentru aprobarea Ghidului specific - Condiţii de accesare a fondurilor europene aferente Planului naţional de redresare şi rezilienţă în cadrul apelurilor de proiecte PNRR/2022/C10, componenta 10 - Fondul local;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă participarea Județului Cluj în cadrul Proiectului ”Asigurarea infrastructurii pentru transportul verde în Comuna Unguraș, Județul Cluj - realizarea de piste pentru biciclete la nivel local” în vederea finanțării acestuia în cadrul Planului Național de Redresare și Reziliență al României, Componenta C10 – Fondul local, Obiectul de investiții I. 1 - Mobilitate urbana durabilă, Sub investiția I.1.4 -Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan, în calitate de Partener 2, **în parteneriat cu UAT Comuna Unguraș.**

**Art. 2.** Se aprobă Nota de fundamentare a Proiectului ”Asigurarea infrastructurii pentru transportul verde în Comuna Unguraș, Județul Cluj - realizarea de piste pentru biciclete la nivel local” necesară depunerii proiectului în vederea finanțării acestuia în cadrul Planului Național de Redresare și Reziliență al României, Componenta C10 – Fondul local, cuprinsă în **anexa nr. 1** la prezenta hotărâre**.**

**Art. 3. Se aprobă descrierea sumară a investiției privind Proiectul ”**Asigurarea infrastructurii pentru transportul verde în Comuna Unguraș, Județul Cluj - realizarea de piste pentru biciclete la nivel local” **cuprinsă în anexa nr. 2** la prezenta hotărâre**.**

**Art. 4**. Se aprobă Acordul de parteneriat între Comuna Unguraș și Județul Cluj, în scopul depunerii și implementării Proiectului ”Asigurarea infrastructurii pentru transportul verde în comuna Unguraș, Județul Cluj - realizarea de piste pentru biciclete la nivel local” în vederea finanțării acestuia în cadrul Planului Național de Redresare și Reziliență al României, Componenta C10 – Fondul local, cuprins în **anexa nr. 3** la prezenta hotărâre**.**

**Art. 5. Se aprobă valoarea totală a proiectului precizat la art. 1 în cuantum de 984.540,00 lei fără TVA, din care: valoare eligibilă în cuantum de 984.540,00 lei, fără TVA; valoare neeligibilă în cuantum de 0,00 lei, fără TVA, și valoare necesară pentru implementarea Proiectului ”**Asigurarea infrastructurii pentru transportul verde în Comuna Unguraș, Județul Cluj - realizarea de piste pentru biciclete la nivel local*” -* partea ce revine UAT Județul Cluj- în cuantum de 0,00 lei;

**Art. 6. UAT Județul Cluj se angajează să pună la dispoziția UAT Comuna Unguraș terenul necesar implementării proiectului precizat la art. 1, imobil ce aparține domeniului public al Județului Cluj cuprins în Anexa nr. 1 ”Inventarul bunurilor care aparțin domeniului public al Județului Cluj, aflate în administrarea Consiliului Județean Cluj” la** Hotărârea Consiliului Județean Cluj nr. 143/2008, cu modificările și completările ulterioare**.**

**Art. 7.** Se mandatează Președintele Consiliului Județean Cluj pentru semnarea, în numele și pentru Județul Cluj, a acordului de parteneriat; a tuturor actelor necesare depunerii, precontractării și contractării proiectului **precizat la art. 1**, precum și a contractului de finanțare aferent acestuia.

**Art. 8.** Anexele nr. 1 - 3 fac parte integrantă din prezenta hotărâre.

**Art. 9.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția de Administrare a Domeniului Public și Privat al Județului Cluj.

**Art. 10.** Prezenta hotărâre se comunică Direcției de Administrare a Domeniului Public și Privat al Județului Cluj, Comunei Unguraș, precum și Prefectului Județului Cluj și şi se aduce la cunoştinţă publică prin afișare la sediul Consiliului Județean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 112 din 23 iunie 2022**

*Prezenta hotărâre a fost adoptată cu 34 voturi “pentru”, fiind astfel respectate prevederile legale privind majoritatea de voturi necesară.*